পাটিকাবাড়ী শাহী মসজিদ

পাটিকাবাড়ী শাহী মসজিদ কুষ্টিয়া জেলার সদর উপজেলায় অবস্থিত একটি বিলুপ্ত মুঘল আমলে নির্মিত মসজিদ। ঝাউদিয়া শাহী মসজিদ ও এই মসজিদের নির্মাণকাল একয় সময়ে হয় বলে ধারণা করা হয়। ২০১৪ সালে মসজিদটি বিলুপ্ত করে নতুন মসজিদ নির্মাণ করা হয়। তখন থেকে মসজিদটি পাটিকাবাড়ী খামারপাড়ার জামে মসজিদ নামে পরিচিতি লাভ করে।

 ইতিহাস 
মসজিদটি মুঘল সম্রাট আওরঙ্গজেবের শাসনামলে ঝাউদিয়ার শাহ সুফি সৈয়দ আহাম্মেদ আলী (আদারী মিয়া চৌধুরী)  মসজিদটি নির্মাণ করিয়েছিলেন। কালক্রমে মসজিদটি ভগ্নপ্রায় হয়ে পড়ে। ১৯১৫ সালে আকবর আলী চৌধুরী নামে একজন সংস্কার করেছিলেন। 

 যেভাবে বিলুপ্ত হয় 
পাটিকাবাড়ী গ্রামের পান্তাপাড়া নিবাসী জনৈক পালন (ইউপি সদস্য) মসজিদের পাশে মুরগির খামার করার সময় পুরাতন মসজিদের জরাজীর্ণ দশা দেখে স্বউদ্যোগী হয়ে এলাকাবাসীর সহযোগিতায় ২০১৪ সালে পুরাতন মসজিদটি ভেঙে নতুন মসজিদটি স্থাপন করেণ।

 গঠনশৈলী 
মসজিদটি পোড়া ইট ও চুন-সুরকির গাঁথুনিতে নির্মিত হয়েছিল। মসজিদটির ৩টি গম্বুজ ছিল। মসজিদের ৩টি প্রবেশপথ ছিল। মসজিদটির দৈর্ঘ্য ছিল ৩৩ ফুট ও প্রস্থ ছিল ১৯ ফুট। দেওয়ালের পুরুত্ব ছিল ৩৬ ইঞ্চি। মসজিদের দুই কাতারে ১৬ জন মুসল্লি সালাত আদায় করতে পারতেন।

 গ্রন্থপঞ্জিকা 




 বহিঃসংযোগ 

 তথ্যসূত্র 

বিষয়শ্রেণী:বাংলাদেশের স্থাপত্য
বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা
বিষয়শ্রেণী:কুষ্টিয়া জেলার পুরাতাত্ত্বিক স্থাপনা
বিষয়শ্রেণী:কুষ্টিয়া জেলার মসজিদ
বিষয়শ্রেণী:১৭শ শতাব্দীর ধর্মীয় ভবন ও স্থাপনা